Diari Oficial de la Generalitat Valenciana


Sumari del DOGV 3658, del 03-01-2000 (1999/10616)

ORDRE de 30 de novembre de 1999, de la Conselleria de Justícia i Administracions Públiques, per la qual s’aprova l’exempció a l’acompliment del lloc de Tresoreria, en l’Ajuntament de Sant Vicent del Raspeig.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3658

Data del DOGV
:   03-01-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/10944


Data del document
:   30-11-1999

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Sant Vicent del Raspeig
    * administració local
    * professió administrativa
    * comptable

ORDRE de 30 de novembre de 1999, de la Conselleria de Justícia i Administracions Públiques, per la qual s'aprova l'exempció a l'acompliment del lloc de Tresoreria, en l'Ajuntament de Sant Vicent del Raspeig. [1999/M10633]
  
L'Ajuntament de Sant Vicent del Raspeig, en sessió plenària de 27 d'octubre de 1999, acordà sol·licitar l'autorització perquè les funcions del lloc de Tresoreria de la dita corporació foren exercides per un funcionari d'aquesta, degudament qualificat.
  
El dit ajuntament té el lloc de secretaria classificat en classe primera, es tracta d'un municipi amb una població inferior a cinquanta mil habitants i, a més a més, amb un pressupost inferior a tres mil milions de pessetes.
  
En l'actualitat, el dit lloc de treball no es troba ocupat amb caràcter definitiu per cap funcionari d'administració local, amb habilitació de caràcter nacional.
  
En ús de les competències atribuïdes per l'article 2.2. d) i 9 del Decret 159/1997, de 29 d'abril, del Govern Valencià, pel que s'aprova el Reglament Regulador de les Competències de la Generalitat Valenciana, relatives als funcionaris d'administració local, amb habilitació de caràcter nacional, en relació amb el Decret 80/1999, de 23 de juliol, del Govern Valencià pel qual es determina el nombre i denominació de les conselleries, i també per la disposició addicional tercera del Reial Decret 1732/1994, de 29 de juliol.
  
ORDENE
  
Autoritzar l'acompliment del lloc de tresoreria de l'Ajuntament de Sant Vicent del Raspeig, per un funcionari de la corporació degudament qualificat. Aquesta dispensa es farà constar en la relació o, si fa el cas, en el catàleg de llocs de la corporació
  
Contra aquesta ordre, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, comptador des de l'endemà de la seua publicació, o bé recurs contenciós administratiu davant el Jutjat Contenciós Administratiu de València, en el termini de dos mesos, comptadors des de l'endemà de la seua publicació. Tot això de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze una altra via més oportuna.
  
València, 30 de novembre de 1999
  
El conseller de Justícia i Administracions Públiques,
  
SERAFÍN CASTELLANO GÓMEZ
  
b) OFERTES D'OCUPACIÓ PÚBLICA,